Байдън печели президентските избори с 306 гласа в Избирателната колегия Новоизбраният президент призова нацията да „ обърне страницата “ на „ безпрецедентното посегателство над нашата демокрация “ Джо Байдън официално печели президентския пост в САЩ , след като Избирателната колегия потвърди победата му в понеделник , слагайки край на бурен период , предизвикан от отказа на Доналд Тръмп да признае , че е загубил с помощта на републиканците , готови да подкрепят неговите необосновани претенции . Някои републиканци от Сената , които отказаха да признаят непреодолимата победа на Байдън , бързо започнаха да признават , че Тръмп е загубил и Байдън ще бъде назначен за 46 - и президент на 20 януари , съобщи Bloomberg . С гласовете на Хавай , последния щат , обявил резултата от гласуването , Байдън получава 306 гласа , а президентът Доналд Тръмп - 232 . За победа са необходими 270 гласа . Гласуването в Избирателната колегия обикновено е формална процедурна стъпка в президентските избори в САЩ , но тази година нейното значение изпъкна , тъй като Тръмп отказа да признае загубата си . Той и съюзниците му заведоха около 50 дела , повечето от които бяха отхвърлени от съдиите , в това число и два пъти във Върховния съд на САЩ . Гласовете на Избирателната колегия ще бъдат изпратени във Вашингтон и преброени на съвместно заседание на двете камари на Конгреса на 6 януари . В стремежа си да сложи край на необичайно дълги и оспорвани избори , Байдън призова нацията да „ обърне страницата “ на това , което той определи като „ безпрецедентно посегателство над нашата демокрация “ . Той методично описа правните предизвикателства , които Тръмп и неговите съюзници поставиха , и ги нарече опити „ да предаде президентството на кандидат , загубил Изборната колегия , загубил народния вот и загубил всеки щат , чиито гласове се опитват да обърнат . Това положение е толкова екстремно , че никога досега не сме го виждали . Позиция , която отказа да уважи волята на хората , отказа да уважи върховенството на закона и отказа да уважи нашата конституция " . Байдън се обърна към нацията , след като електорите на Хаваи гласуваха окончателните в понеделник вечерта , казвайки , че на Тръмп е предоставена всяка възможност да оспори резултатите от изборите и че американците трябва да се обединят сега , след като процесът приключи . „ Пламъкът на демокрацията беше запален в тази нация отдавна . И сега знаем , че нищо - дори пандемия или злоупотреба с власт - не може да потуши този пламък “ , каза Байдън . „ И сега е време да обърнем страницата , както сме правили през цялата си история . Да се обединят . Да се изцерим “ . Байдън каза , че ще бъде президент на всички американци , дори на тези , които не са съгласни с него . Той призова хората да се съсредоточат върху борбата с пандемията на коронавируса и нейните икономически последици . След изборите на 3 ноември Тръмп поддържа непрекъснато необосновани твърдения , че той е легитимният победител и че Байдън е напред само заради широко разпространените измами и „ фалшификации “ . Многобройни дела , заведени от кампанията му , са отхвърлени от съдилищата или са в задънена улица . Байдън спечели 7 милиона гласа повече от Тръмп и обърна резултатите в пет щата , включително Джорджия , която някога се смяташе за републиканска крепост . Джорджия е и мястото , където двете места в Сената на САЩ ще бъдат прегласувани на балотаж на 5 януари , резултатът от който ще определи контрола върху камарата .